malgratcomunicacio.cat - Portal multimèdia de l'Ajuntament de Malgrat de Mar - Obertes les inscripcions per al curs "Prepara't per a l'ACTIC II"
La Regidoria d'Inserció Laboral de l’Ajuntament de Malgrat de Mar organitza el curs "Prepara't per a l'ACTIC II", adreçat a totes aquelles persones que vulguin reparar-se per a la prova d'acreditació de competències en tecnologies de la informació i la comunicació que fa la Generalitat. Les preinscripcions es poden fer avui i els dies 18, 19 i 20 d’aquest mes al Club de la Feina a Can Feliciano de 10 h a 13 h.
El curs “Prepara’t per l’ACTIC II” treballa els continguts que cal assolir per presentar-se a la prova d’obtenció del nivell 2 d’ACTIC. L’ACTIC és un títol que acredita tenir coneixements d’Informàtica i que et pot ajudar a accedir a llocs de feina pels quals calgui disposar de competència digital. El curs no inclou la prova i, per tant, no comporta l’obtenció de l’acreditació.
La formació és de 25 hores i s'impartirà del 2 al 18 de d’octubre de 2018, els dimarts i els dijous de 9 h a 13 h. L’últim dia es farà classe de 9 h a 14 h. El curs és gratuït, ja que està finançat per l’Ajuntament de Malgrat de Mar. Les persones empadronades a Malgrat de Mar tindran prioritat en l’ordre d’assignació de matrícules.
14-09-2018 / 12:35:21